Príloha č.1 k č. p.: KM-1-63/VI-2003
Úradný vestník Európskych spoločenstiev z 28. októbra 2000 OJC 2000/C 310/01 (preložený text)
REZOLÚCIA RADY
ZÁSTUPCOV VLÁD ČLENSKÝCH ŠTÁTOV, KTORÍ SA ZIŠLI

V RÁMCI RADY,

zo 17. októbra 2000

doplňujúca rezolúcie z 23. júna 1981, z 30. júna 1982, zo 14. júla 1986 a z 10. júla 1995

pokiaľ ide o ochranné znaky pasov a iných cestovných dokladov
(2000/C 310/01)

ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE, KTORÍ SA ZIŠLI V RÁMCI RADY,

keďže:

zástupcovia vlád členských štátov, ktorí sa zišli v rámci rady, vo svojich rezolúciách z 23. júna 19811) z 30. júna 1982,2) zo 14. júla 19863) a z 10. júla 19954) ustanovili pas jednotného formátu a po nadobudnutí platnosti Zmluvy o Európskej únii urobili nevyhnutné úpravy;
príloha I odsek B rezolúcie z 30. júna 1982 až dosiaľ obsahuje iba odkazy na alternatívy bezpečnostnej ochrany pasov bez odkazu na záväznú úroveň bezpečnosti, toto viedlo k tomu, že pasy jednotlivých členských štátov majú odlišné ochranné znaky, následkom čoho sa znásobilo falšovanie pasov a iných cestovných dokladov Európskej únie;

boj proti falšovaniu dokladov je dôležitým prvkom v boji proti organizovanému zločinu a nelegálnemu prisťahovalectvu do Európskej únie, a preto ho členské štáty považujú za obzvlášť dôležitý aspekt svojich spoločných záujmov;

je preto žiadúce, aby cestovné doklady vydané členskými štátmi spĺňali najvyššie možné požiadavky pokiaľ ide o ochranu proti falšovaniu a aby vonkajšia úprava dokladov a ochranné prostriedky, ktoré obsahujú, zabezpečovali rýchle rozpoznanie pokusov o falšovanie pri pasovej kontrole.

Dohodli sa takto:

· zaviesť minimálne bezpečnostné normy pri výrobe a vydávaní nových cestovných dokladov pri najbližšej možnej príležitosti, najneskôr však 1. januára 2005 (pre pasy) a najneskôr 1. januára 2006 (pre preukazy totožnosti a krátkodobé pasy s platnosťou viac ako šesť mesiacov),
· mať možnosť voľby ustanoviť prísnejšie bezpečnostné opatrenia pre svoje cestovné doklady,

· uplatniť minimálne bezpečnostné normy na všetky cestovné doklady členských štátov uvedené v prílohe II;

PRÍLOHA II

MINIMÁLNE BEZPEČNOSTNÉ POŽIADAVKY PRE CESTOVNÉ DOKLADY EÚ

1. Materiály

Ochranné znaky pre papier použitý na stránky cestovného dokladu:
· žiadne optické zosvetlovače,

· najmenej dvojtónové vodné znaky,

· bezpečnostné reagenty na ochranu proti pokusom o nedovolené pozmenenie chemickým vymazaním.

Kde je to možné:

 -
farebné vlákna (čiastočne viditeľné, čiastočne fluorescenčné pod UV svetlom) by mali byť tiež zakomponované.

Odporúča sa nasledovné:

· UV- fluorescenčné doštičky,

· ochranná niť.

Ak je strana s biografickými údajmi na nálepke:

· bez akýchkoľvek optických zosvetlovačov,

· farebných vlákien (čiastočne viditeľných, čiastočne fluorescenčných pod UV svetlom), 

UV -
fluorescenčných doštičiek,

· vodoznak sa nemusí považovať za nutný na papieri, ktorý je použitý na túto stranu,

· s bezpečnostnými reagentmi na ochranu proti pokusom o nedovolené pozmenenie chemickým vymazaním.

Vodoznak sa nemusí považovať za nutný na papieri, ktorý je použitý na vnútorné strany obalov. Bezpečnostné reagenty sa vyžadujú iba vtedy, keď sú na vnútorných stranách obalu podrobné údaje (nie biografické údaje).Ak je kartička na vloženie biografických údajov v cestovnom doklade vyrobená výlučne z plastu, zvyčajne nie je možné vložiť znaky na dôkaz pravosti, aké sú použité na papieri. V prípade nálepiek a kartičiek sa chýbajúce ochranné znaky na týchto materiáloch vykompenzujú opatreniami vo vzťahu k tlači, ktoré sú navyše a  vyššie ako nižšie uvedené minimálne štandardy, použitím opticky variabilných prostriedkov (OVP), alebo technikou vydávania.

2. Tlač

Techniky bezpečnostnej tlače

· tlač pozadia:

· dvojfarebné tlačené vzorky,

· dúhové zafarbenie, kde je to možné fluorescenčné,

· UV- fluorescenčná pretlač,
· motívy účinné proti falšovaniu (najmä na strane s biografickými údajmi) s dobrovoľným použitím mikrotlače,
· na papierových stranách a nálepkách pasov sa musia použiť reagentné tlačové farby.
Návrh úpravy strany s biografickými údajmi musí byť taká, aby ju bolo možné odlíšiť od ostatných strán pasu.

· Tlač formy
· s integrovanou mikro-tlačou (pokiaľ už nie je zahrnutá do tlače pozadia).
· Číslovanie:
· na všetkých vnútorných stranách pasu, 
· vytlačené (kde je to možné, osobitným štýlom číslic alebo typom písma a UV-fluorescenčnou tlačovou farbou) alebo perforované, alebo na kartičkách vložených do pasu, integrované s použitím tej istej techniky ako pre stranu s biografickými údajmi.
Ak sa pre biografické údaje použila nálepka, pre tlačené číslovanie by malo byť povinné použitie fluorescenčnej tlačovej farby a osobitného štýlu číslic.

Ak sú na biografické údaje použité nálepky alebo nelaminovaný papier vnútorných strán, má sa využiť aj hĺbkotlač s efektom skrytého obrázku, mikrotext a opticky variabilná tlačová farba. Doplňujúce opticky variabilné ochranné prostriedky sa majú použiť aj na kartičky pasov, ktoré sú vyrobené výlučne z plastu, minimálne použitím opticky variabilnej tlačovej farby alebo ekvivalentných opatrení.

3. Ochrana proti fotokopírovaniu

· Súčasný stav rozvoja všeobecne dostupných digitálnych reprodukčných techník a z toho vyplývajúci potenciál pre falšovanie znamená, že v budúcnosti sa budú vyžadovať ochranné znaky vysokého stupňa vo forme OVD alebo iných ekvivalentných prostriedkov ako ochrana proti fotokopírovaniu. Dôkaz by sa mal klásť na bezpečnosť strany s biografickými údajmi, založenej na samostatnej, komplexnej technológii OVD alebo iných ekvivalentných prostriedkoch doplňujúcich iné bezpečnostné techniky.
· Vhodná integrácia komponentov OVD a iných ekvivalentných prostriedkov do vrstvenej štruktúry strany s biografickými údajmi by tiež mala do istej miery chrániť údaje proti falšovaniu, najmä keď si stupeň integrácie údajov a nosičov údajov dosiahnutý technikou vydávania popísanou v oddieli 4 vyžaduje doplňujúce záruky a laminátové materiály, ktoré sa majú použiť, musia byť účinne chránené proti imitácii.

· S výhradou minimálnych štandardov popísaných v oddieli 4 pre použitie laminácie, opticky variabilné prostriedky použité na strane s biografickými údajmi môžu mať tieto formy:

· difrakčné mikro-štruktúry, ktoré sa menia pri pohľade z rôznych uhlov (DOVID=difrakčný opticky variabilný zobrazovací prostriedok s vysokou rozlišovacou schopnosťou), integrované do kontaktne spájaného laminátu alebo ako vyrovnávacia príprava opticky variabilného prostriedku, alebo na nálepkách alebo nelaminovanej papierovej vnútornej strane ako metalizovaný opticky variabilný prostriedok (s hĺbkovou pretlačou),
· alebo iné ekvivalentné prostriedky.

Ak sa personalizácia plastickej kartičky vykoná laserovým rytím a je do nej zakomponovaný premenlivý laserový obrázok (CLI), odporúča sa použitie difrakčného OVD, aspoň vo forme polohovaného metelizovaného DOVID-u na dosiahnutie zvýšenej ochrany proti reprodukovaniu.

4. Technika vydávania

Aby sa zabezpečila náležitá ochrana proti pokusom o falšovanie údajov, v budúcnosti bude potrebné integrovať biografické údaje, vrátane fotografie, podpisu držiteľa, ak je zaradený na stranu s biografickými údajmi, a iné údaje do základného materiálu dokladu. Konvenčné metódy pripevňovania fotografie sa už ďalej nemajú používať. 

· Aby sa vyhovelo existujúcim systémom dokladov a prebiehajúcim rozvojovým projektom, je možné použiť tieto techniky vydávania:
· laserová tlač,
· termo - prenos,
· trysková tlač,
· fotografická,
· laserové rytie.

Na zabezpečenie primeranej ochrany vydávaných biografických údajov proti pozmeňovaniu sa má stanoviť ako povinné kontaktné spájané laminovanie s bezpečnostným laminátom OVD tam, kde sa použila laserová tlač, termo-prenos alebo fotografické techniky. V každom prípade sa na biografické údaje už nemá používať vnútorná strana obalu. Cestovné doklady členských štátov sa musia vydávať v strojovo snímateľnej forme. Strana s biografickými údajmi musí byť v súlade s dokladom ICAO 9303, časť 1 a časť 3 a technika vydávania musí spĺňať špecifikácie, ktoré sú v ňom stanovené pre strojovo snímateľné doklady.

Najúčinnejšia metóda proti podvodnému vyhotoveniu kradnutých prázdnych cestovných dokladov spočíva v centralizácii postupu vydávania. Ak sa cestovné doklady aj naďalej budú vydávať na regionálnej alebo decentralizovanej báze, treba prijať vhodné bezpečnostné opatrenia pokiaľ ide o logistické a administratívne metódy a metódy vydávania. Toto sa vzťahuje predovšetkým na uskladňovanie prázdnych dokladov a prostriedkov ich vydávania, napr. prístup k počítačovým systémom vydávania. Prázdne doklady sa majú uskladňovať v uzamknutých a primerane strážených  priestoroch. Na overenie pravosti vydania dokladu sa pri vhodnom programovaní môžu použiť počítačové systémy, napríklad pripojením digitálnych ochranných prostriedkov („elektronickej pečate“).

PRÍLOHA II

ROZSAH PÔSOBNOSTI

Minimálne bezpečnostné normy pre cestovné doklady členských štátov sa uplatnia na:

1. bežné pasy,

2. úradné pasy, napr. služobné pasy a diplomatické pasy,

3. krátkodobé pasy s platnosťou viac ako šesť mesiacov,

4. doklady nahrádzajúce pasy, ktoré boli vydané ako cestovné doklady:

(a) vo forme pasu (ako priepustka),

(b) ako preukaz totožnosti (analogicky a v súlade so špecifikáciami dokladu ICAO 9303, časť 3).

5. Členské štáty sa budú snažiť uplatniť tieto minimálne bezpečnostné normy na cestovné doklady, ktoré vydávajú štátnym príslušníkom tretích krajín alebo osobám bez štátnej príslušnosti.
1) OJC 241,19.9.1981


2) OJC 179,19.7.1982


3) OJC 185,24.7.1986


4) OJC 200,  4.8.1995

